*PROJEKTS*

LATVIJAS REPUBLIKAS MINISTRU KABINETS

2019. gada\_\_\_\_\_\_\_\_\_\_ Rīkojums Nr.\_\_\_\_\_

Rīgā (prot. Nr. )

**Peldvietu un jahtu ostu atbilstības novērtējuma komisija**

1. Lai veicinātu Latvijas peldvietu un jahtu ostu iekļaušanos Starptautiskā Zilā karoga programmā, kā arī starpsektoru sadarbību vides un veselības aizsardzībā un tūrisma attīstībā, izveidot peldvietu un jahtu ostu atbilstības novērtējuma komisiju (turpmāk – komisija).
2. Komisijas uzdevumi:
   1. veicināt Zilo karogu kustības attīstību Latvijā;
   2. katru gadu izvērtēt Latvijas peldvietu un jahtu ostu atbilstību Zilā karoga piešķiršanas kritērijiem un izvirzīt kandidātus, kuri var pretendēt uz Zilā karoga saņemšanu, kā arī izvērtēt nacionālo peldvietu atbilstību izstrādātajiem kvalitātes kritērijiem un piešķirt nacionālo peldvietu kvalitātes sertifikātu pretendentiem, kuru peldvietas atbilst šiem kritērijiem;
   3. apstiprināt kvalitātes kritērijus Nacionālā peldvietu sertifikāta iegūšanai;
   4. veicināt ilgtspējīgu peldvietu apsaimniekošanu t.sk. mazināt jūras piesārņošanu ar atkritumiem un peldūdens kvalitātes normatīvu ievērošanu;
   5. atbalstīt nacionālā pārstāvja sadarbību ar Starptautisko Vides izglītības fondu;
   6. rīkot sanāksmes (ne retāk kā reizi gadā) un informēt sabiedrību par komisijas lēmumiem;
   7. organizēt finansējuma piesaisti Zilo karogu kustības ieviešanai Latvijā.
3. Komisijas sastāvā iekļaut pārstāvjus, kurus pilnvarojušas šādas valsts iestādes:
   1. Vides aizsardzības un reģionālās attīstības ministrija;
   2. Veselības ministrija;
   3. Iekšlietu ministrija;
   4. Satiksmes ministrija;
   5. Ekonomikas ministrija.
4. Noteikt, ka komisijas priekšsēdētājs ir Vides aizsardzības un reģionālās attīstības ministrijas valsts sekretāra vietnieks vides aizsardzības jautājumos.
5. Komisijas personālsastāvu apstiprina vides aizsardzības un reģionālās attīstības ministrs.
6. Komisijas priekšsēdētājs dalībai komisijā var pieaicināt arī citus speciālistus un ekspertus no Daugavpils Universitātes aģentūras “Latvijas Hidroekoloģijas institūts”, Latvijas Pašvaldību savienības, Latvijas Pludmales Glābēju Asociācijas, Latvijas Zēģelētāju savienības un Vides izglītības fonda.
7. Komisijas darbu tehniski nodrošina Vides aizsardzības un reģionālās attīstības ministrija kārtējam gadam piešķirto valsts budžeta līdzekļu ietvaros.
8. Atzīt par spēku zaudējušu Ministru kabineta 2006. gada 25. janvāra rīkojumu Nr. 44 “Par peldvietu un jahtu ostu atbilstības novērtējuma komisiju” (Latvijas Vēstnesis, 2006,17. nr.; 2010, 76. nr.; 2016, 15. nr.).

Vides aizsardzības un

reģionālās attīstības ministrs J. Pūce